บาทเปิด 30.34 บาทต่อดอลลาร์ทรงตัว
เงินบาทเปิดตลาด 30.34 บาทต่อดอลลาร์ทรงตัว  หลัง"ทรัมป์"ยังไม่มีสัญญาณชัดเจนเจรจาการค้า,รอดูถ้อยแถลงประธานเฟดคืนนี้
13 พ.ย. 2562

เงินบาทเปิดตลาด 30.34 บาทต่อดอลลาร์ทรงตัว  หลัง"ทรัมป์"ยังไม่มีสัญญาณชัดเจนเจรจาการค้า,รอดูถ้อยแถลงประธานเฟดคืนนี้
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 30.34 บาท/ดอลลาร์ ทรงตัวระดับเดียวกับช่วงปิดตลาดเย็นวานนี้ เนื่องจากตลาดรอปัจจัยใหม่เข้ามาเพิ่มเติม
"บาททรงตัวจากช่วงเย็นวานนี้ ขณะที่ท่าทีของประธานาธิบดีทรัมป์ยังไม่ส่งสัญญาณที่ชัดเจนเรื่องการเจรจาการค้ากับจีน ตลาดน่าจะรอปัจจัยใหม่เข้ามา" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 30.30-30.40 บาท/ดอลลาร์
คืนนี้ประธานธนาคารกลางสหรัฐ(เฟด)จะแถลงภาวะเศรษฐกิจสหรัฐต่อคณะกรรมาธิการเศรษฐกิจร่วมของสภาคองเกรสสหรัฐ และมีการประกาศตัวเลขเงินเฟ้อของสหรัฐฯ